EkBass/fiwiki-20250220-pages-articles huggingface dataset:
Andri Jarmolenko

Andri Mykolajovytš Jarmolenko (, s. 23. lokakuuta 1989 Leningrad, Venäjän SFNT, Neuvostoliitto) on ukrainalainen jalkapalloilija. Hän edustaa kotimaassaan Dynamo Kiovaa ja on aiemmin pelannut muun muassa yhden kauden Saksan Bundesliigassa Borussia Dortmundin ja neljä kautta Englannin Valioliigassa West Ham Unitedin joukkueessa. Vasenjalkainen Jarmolenko on pelipaikaltaan laitahyökkääjä. Hän on Ukrainan jalkapallomaajoukkueen kapteeni. == Seurajoukkueura == Jarmolenko edusti kotimaansa pääsarjan Dynamo Kiovaa vuodesta 2008 vuoteen 2017. Hän pelasi Dynamossa 228 pääsarjaottelua, joissa teki 99 maalia. Hän voitti Ukrainan-mestaruuden 2009, 2015 ja 2016, Ukrainan Cupin 2014 ja 2015 sekä Ukrainan Supercupin 2009 ja 2011. Hän voitti sarjan maalikuninkuuden kaudella 2016–2017. Hänet valittiin Ukrainan vuoden jalkapalloilijaksi 2013, 2014 ja 2015. Vuonna 2017 Jarmolenko siirtyi ensimmäistä kertaa ulkomaan sarjaan, kun Saksan Bundesliigaseura Borussia Dortmund osti hänet Dynamosta 25 miljoonalla eurolla. Jarmolenko teki Dortmundin kanssa nelivuotisen sopimuksen. Vuotta myöhemmin hän kuitenkin siirtyi Englannin Valioliigan West Ham Unitediin 20 miljoonan euron siirtosummalla. Hän loukkasi akillesjänteensä lokakuussa 2018 ja oli loppukauden sivussa. Kaudella 2019–2020 hän pelasi Valioliigassa 23 ottelua ja teki viisi maalia, muun muassa voittoisissa kotiotteluissa Manchester Unitedia ja Chelseaa vastaan, mutta oli joulukuussa loukkaannuttuaan jälleen pari kuukautta poissa kentiltä. Kaudella 2020–2021 hän pelasi Valioliigassa 15 ottelussa, mutta oli vain kerran avauskokoonpanossa. Kaudella 2021–2022 hän pelasi 19 valioliigaottelua mutta jälleen vain kerran avauskokoonpanossa. Kauden ainoan liigamaalinsa hän teki maaliskuussa kotiottelussa Aston Villaa vastaan. Kauden 2022–2023 hän pelasi Yhdistyneissä arabiemiirikunnissa Al Ainin joukkueessa ja palasi sitten Dynamo Kiovaan. == Maajoukkueura == Jarmolenko pelasi Ukrainan kaikki kolme ottelua alle 21-vuotiaiden EM- kilpailuissa 2011. Hän pelasi ensimmäisen ottelunsa Ukrainan maajoukkueessa MM-karsintaottelussa Andorraa vastaan syyskuussa 2009. Hän teki ottelussa myös ensimmäisen maaottelumaalinsa. Hän pelasi Ukrainan kaikki kolme ottelua EM- kilpailuissa 2012 ja 2016. Kesän 2021 EM-kilpailuissa hän oli Ukrainan joukkueen kapteeni ja pelasi avauskokoonpanossa kaikki viisi ottelua. Hän teki maalin alkulohkossa Alankomaita ja Pohjois-Makedoniaa vastaan. Myös EM- kilpailuissa 2024 hän on Ukrainan joukkueen kapteeni. == Elokuva == Jarmolenko on päähenkilönä Jevgeni Savinin tekemällä dokumenttivideolla, jolla haastateltavat kertovat miten Venäjän hyökkäys Ukrainaan 2022 on vaikuttanut heihin.Jelena Leppänen: Kommentti: Sodasta järkyttynyt venäläinen bloggaaja teki jotain, johon Ovetshkinin kaltaiset supertähdet eivät ole pystyneet yli kahteen kuukauteen Ylen uutiset 29.4.2022. Viitattu 29.4.2022 == Lähteet == * === Viitteet === == Aiheesta muualla == * Video YouTubessa Luokka:Ukrainalaiset jalkapalloilijat Luokka:Vuonna 1989 syntyneet Luokka:Elävät henkilöt
Viipurin Diakonissalaitos

Viipurin Diakonissalaitos on vuonna 1869 Viipurin Saunalahteen perustettu diakonissalaitos, jonka yhteydessä toimi orpolastenkoti sekä sairaala. Nykyään se toimii Lahdessa nimellä Lahden diakonian instituutti. == Historia == Viipurin Diakonissalaitos perustettiin vuonna 1869 Dresdenin diakonissalaitoksen suomalaisen diakonissan Olga Hackmanin testamenttivaroilla sekä muiden Hackmanin perheenjäsenten lahjoittamilla varoilla. Viipurin saksalaisen seurakunnan pastori Julius Steger keräsi myös varoja Saksasta, Venäjältä ja Sveitsistä. Diakonissalaitosta edelsi vuotta aikaisemmin perustettu orpolastenkoti. Sen johtajana toimi dresdeniläinen sisar Auguste Köhler. Varsinainen diakonissalaitos perustettiin kauppaneuvos J. F. Hackmanin luona 2. maaliskuuta 1869. Laitoksen johtajaksi valittiin dresdeniläinen sisar Amalie Fröhlich. Diakonissalaitoksen sielunhoitajaksi tuli pastori Steger. Diakonissalaitoksen 30-paikkainen sairaala perustettiin vuonna 1873 sekä lastentarha 1879. Molempia johti niin ikään dresdeniläinen sisar. Toinen lastentarha avattiin myöhemmin Pietarin esikaupungissa.Wiren, s. 147–148 Amalie Fröhlichin matkustettua takaisin Saksaan vuonna 1883, valittiin uudeksi johtajaksi neiti Eva Collan ja 1886 neiti Emma Meten, joka myöhemmin vihittiin diakonissaksi. Vuodesta 1906 lähtien johtajattarena toimi Helsingin Diakonissalaitoksesta kutsuttu tyttökoulun opettaja Greta Brax, ja hänen jälkeensä vuodesta 1931 Siviä Saarinen.Wiren, s. 148–149 Viipurin Diakonissalaitoksen silmäsairaala rakennettiin professori Gustaf Julius Strömborgin (1830–1899) muistoksi kerätyn rahaston varoilla vuonna 1905. Silmäsairaalassa hoidettiin monien vuosien ajan noin puolet Suomen silmäsairaista. Ensimmäiset kolme diakonissaa vihittiin tehtäviinsä 1907, uusia oppilaita otettiin kuusi. Pastori Uno Nordström (Nortia) toimi diakonissalaitoksen johtajana vuosina 1911–1918, jolloin diakonissoja oli jo 58. Nordströmin toimikautena sisaria alettiin myös lähettää seurakuntiin.Wiren, s. 149 Rovasti Elias Pentti toimi Diakonissalaitoksen johtajana vuosina 1924–1930. Pastori Otto Korpijaakko tuli johtajaksi 1931, jolloin avattiin myös uusi 130-paikkainen sisätautisairaala. Vuonna 1938 Rovasti Elias Pentti valittiin toisen kerran johtajaksi. Talvisodan jälkeen Diakonissalaitos evakuoitiin Karkkuun ja Viipurin menetyksen jälkeen vuonna 1940 siirrettiin nykyiseen toimipaikkaansa Lahteen.Wiren, s. 149–150 == Katso myös == * Helsingin Diakonissalaitos * Oulun Diakonissalaitos == Lähteet == * Kansanaho, Erkki: Sisälähetys ja diakonia Suomen kirkossa 1800-luvulla, Suomen kirkon sisälähetysseura, Pieksämäki, 1960 * Ljungberg, Emmi: Diakonissatoimi, Kansanvalistus-seura, Helsinki, 1889 * Nikolainen Aimo T., Pirinen Kauko, Simojoki Martti, Sinnemäki Maunu (toim.): Kirkko Suomessa, Weilin + Göös, Espoo, 1968 * Wiren, Edvin: Verraton tie. Diakonian raamatullinen pohja, historiallinen kehitys ja nykyiset työmuodot, WSOY, Helsinki, 1947 ===Viitteet=== Luokka:Suomen sairaalat Luokka:Suomalaiset säätiöt Luokka:Viipurin rakennukset ja rakennelmat
Belfastin kasvitieteellinen puutarha

Belfastin kasvitieteellinen puutarha (englanniksi Botanic Gardens) sijaitsee Belfastissa Pohjois-Irlannissa. Puutarha on suunniteltu vuonna 1827. Siellä on ruohokenttien, puiden ja kukkien lisäksi vuonna 1852 valmistunut palmutalo -niminen suuri kasvihuone. Puutarhan vieressä sijaitsee Belfastin yliopisto.Virheellinen Isbn 978-1-86193-210-3 == Lähteet == Luokka:Belfast Luokka:Kasvitieteelliset puutarhat
Kari Peitsamo Road Hogs

Kari Peitsamo Road Hogs oli Kari Peitsamon johtama yhtye. Yhtyeen ensimmäisessä kokoonpanossa trion rytmiryhmän salanimien takaa löytyivät Hybrid Children -yhtyeen laulaja-kitaristi Jasse Salonen bassossa ja mediapersoona Wallu Valpio rummuissa. Tällä kokoonpanolla yhtye julkaisi ensimmäisen levynsä, In Memory of Rigger Dan, toukokuussa 2011. Levyn tuotti Vilunki 3000. Kesällä 2011 Salonen ja Valpio erosivat yhtyeestä. Elokuussa 2011 Peitsamo ilmoitti vieraskirjassaan, että uudet jäsenet ovat Kari Killer Karlson (basso) ja Rock Mauri (rummut). Joulukuun 2011 Peitsamo-haastattelussa jäseniksi mainitaan rumpali Sande Vettenranta ja basisti Miki Peltola. http://www.helsinginuutiset.fi/artikkeli/85805-kari-peitsamolla-on-d- suunnitelma-hihassa . Tämä kokoonpano levytti albumit Rautahepo ja Kitarani haluaa rakastella äitiäsi rajusti vuonna 2012. Maaliskuussa 2013 julkaistiin albumi Pahat pojat ovat jälleen täällä. Yhtyeen kokoonpano oli jälleen muuttunut. Uuden Road Hogsin muodostivat Kari Peitsamo, Sidi Selin (basso) ja Harri Mäkinen (rummut)http://www.rocket- records.com/kari_peitsamo_road_hogs_pahat_pojat_ovat_jalleen_taalla . Yhtye soitti viimeisen keikkansa vappuna 2014.http://www.rumba.fi/premium/jannitysnaytelma-kuinka-hyvin-kari-peitsamo- tuntee-kari-peitsamon/ == Diskografia == * In Memory of Rigger Dan (2011) * Rautahepo (2012) * Kitarani haluaa rakastella äitiäsi rajusti (2012) * Pahat pojat ovat jälleen täällä (2013) == Lähteet == == Aiheesta muualla == * Ilkka Mattila: Kari Peitsamo kokosi uuden yhtyeen ja hylkäsi politiikan Helsingin Sanomat 20.5.2011. * Hippo Taatila: Haastattelussa Kari Peitsamo – ”Meillä on stadionbändin eleet ja tarvitsemme stadionbändin liksan” Rumba 13.6.2011. * Haastattelussa: Kari Peitsamo Turku Rock City 29.7.2011. Road Hogs
George Rodger

George Rodger (19. maaliskuuta 1908 Cheshire – 24. heinäkuuta 1995 Kent) oli brittiläinen kuvajournalisti. Rodger kuvasi Lontoon pommituksia toisen maailmansodan aikana. Hän oli ensimmäinen valokuvaaja, joka pääsi Bergen- Belsenin keskitysleirille vuonna 1945. Kuvia julkaistiin Time ja Life -aikakauslehdissä. Rodger perusti Magnum Photos -kuvatoimiston Henri Cartier- Bressonin, David Seymourin ja Robert Capan kanssa vuonna 1947. Rodger ryhtyi toisen maailmansodan jälkeen kuvaamaan Afrikan kulttuureja ja luontoa. Kuvia julkaistiin muun muassa National Geographic -lehdessä. ==Teoksia== * Red Moon Rising, The Cresset Press 1943 * Desert Journey, The Cresset Press, 1944 * Village des Noubas (1955) * Le Sahara (1957) * George Rodger : Humanity and Inhumanity (1994) ==Aiheesta muualla== *Magnum Photos – George Rodger Luokka:Brittiläiset valokuvaajat Luokka:Vuonna 1908 syntyneet Luokka:Vuonna 1995 kuolleet
Peter Pilz

Peter Pilz (s. 22. tammikuuta 1954 Kapfenberg) on itävaltalainen journalisti ja poliitikko. Hän oli parlamentissa 31 vuotta Vihreiden edustajana ja puolueen johdossakin. Pilz väitteli kansantalouden tohtoriksi Wienin yliopistosta 1979. == Pilzin lista == Pilz jätettiin kesäkuussa 2017 valitsematta vihreiden ehdokkaaksi tulevissa parlamenttivaaleissa. Tämän jälkeen Pilz muodosti oman itsenäisen Pilzin listan, joka lopulta päihitti vihreät mielipidemittauksissa. Varsinaisissa vaaleissa vihreät jäi äänikynnyksen alle pudoten parlamentista, kun taas Pilzin listan onnistui ylittää neljän prosentin äänikynnys. Marraskuussa 2017 Pilz jätti paikkansa perustamansa puolueen johdossa eikä myöskään ottanut paikkaansa parlamentissa vastaan, kun Falter-lehdessä oli väitetty hänen seksuaalisesti ahdistelleen erästä Euroopan kansanpuolueen naisjäsentä konferenssissa neljä vuotta aiemmin. Myös eräs vihreiden jäsen syytti tämän jälkeen Pilziä ahdistelusta. Pilz otti parlamenttipaikkansa vastaan toukokuussa 2018, kun syyttäjä oli päättänyt tutkimuksensa väitteisiin liittyen. ==Lähteet== == Aiheesta muualla == Luokka:Itävaltalaiset poliitikot Luokka:Elävät henkilöt Luokka:Vuonna 1954 syntyneet Luokka:Islamin kriitikot
TU (yksikkö)

tU on yksikön tunnus, joka tarkoittaa tonnia uraania. Tätä yksikköä käytetään ydinpolttoaineen määriä ilmoitettaessa.Käytetyn polttoaineen huolto, VTT, sivu 10 ==Lähteet== Luokka:Yksiköt
Graveyard (yhtye)

Graveyard on ruotsalainen stoner/blues-vaikutteista hard rockia soittava yhtye, joka perustettiin Göteborgissa vuonna 2006. __notoc__ ==Historia== Joakim Nilsson, Rikard Edlund, Axel Sjöberg ja Truls Mörck perustivat Graveyardin vuonna 2006. Yhtye äänitti vauhdilla kahden kappaleen demon ja alkoi suunnitella kokopitkää albumia ruotsalaisen Transubstans Recordsin kanssa. Tämä albumi nimettiin yhtyeen mukaan Graveyardiksi, ja se julkaistiin vuonna 2008. Pian levyn ilmestyttyä kitaristi Truls Mörck erosi yhtyeestä, ja hänen tilalleen otettiin Jonatan Ramm. Vuonna 2008 Graveyard esiintyi South by Southwest festivaalilla, ja tämän myötä yhtye mainittiin Rolling Stonessa. Festivaalin jälkeen yhtye jatkoi keikkailua yhdessä yhdysvaltalaisen Witchin kanssa. Graveyard julkaisi uusimman albuminsa keväällä 2011, ja se kulkee nimellä Hisingen Blues. Albumin julkaisun jälkeen yhtye alkoi mainostaa albumiaan esiintyen muun muassa Suomessa, Alankomaissa ja Yhdistyneessä kuningaskunnassa. Yhtye ilmoitti lopettavan toimintansa syyskuussa 2016. ==Diskografia== ===Albumit=== * * * * * * ===EP:t ja singlet=== * "Ancestors / Graveyard" – Split 7" (Volcom Entertainment, 2009) * "Hisingen Blues" – 7" single (2011) * "Goliath" – 7" single (Nuclear Blast, 2012) ==Lähteet== ==Aiheesta muualla== *Yhtyeen Myspace-sivut Luokka:Ruotsalaiset rockyhtyeet Luokka:Ruotsalaiset hard rock -yhtyeet Luokka:2000-vuosikymmenen yhtyeet ja sooloartistit
Diamond Dogs (kappale)

”Diamond Dogs” on brittiläisen muusikon David Bowien kappale ja single Diamond Dogs -albumilta, jonka avausraitana se toimii. Kappale jäi todennäköisesti pitkän kestonsaImmonen 2005, s.71. vuoksi niukasti Britannian top 20:n ulkopuolelle, mutta ylsi Suomessa listan seitsemänneksi. Kappaleen tyylilajia on kutsuttu muun muassa ”sofistikoituneeksi autotallirokiksi”. David Bowie soittaa kappaleessa itse kitaraa, ja sekä riffi että laulu ovat saaneet vaikutteita The Rolling Stones -yhtyeen kappaleesta ”It's Only Rock 'n Roll (But I Like It)”.Immonen 2005, s. 66. Raidan alussa kuuluva yleisön huuto miksattiin The Faces -yhtyeen livealbumilta Coast to Coast: Overture and Beginners. Pari sekuntia kitaririffin alkamisen jälkeen kuuluva ”Hey!”-huuto kuuluu yhtyeen jäsenelle Rod Stewartille.Immonen 2005, s. 66. Kappaleesta tehtyjen cover-versioiden ryhmään lukeutuvat muun muassa Beckin, Duran Duranin ja Gilby Clarken esitykset. == Kappaleet singlellä == A-puoli # B-puoli # * == Lähteet == * === Viitteet === Luokka:David Bowien kappaleet Luokka:Vuoden 1974 kappaleet
Fenoksikarbi

Fenoksikarbi (C17H19NO4) on karbamaatteihin kuuluva hyönteismyrkkynä käytettävä orgaaninen yhdiste. == Synteesi == Fenoksikarbia valmistetaan p-fenoksifenolin ja 2-kloorietyylikarbamiinihapon etyyliesterin välisellä reaktiolla. Lähtöaineista p-fenoksifenolia valmistetaan p-kloorifenolista ja natriumfenolaatista ja toista lähtöainetta kloorietyyliamiinin ja etyyliklooriformiaatin välisellä reaktiolla. == Vaikutusmekanismi == Fenoksikarbi on laajakirjoinen hyönteismyrkky. Yhdiste matkii hyönteistoukkien poikashormonia ja estää muodonvaihdoksen aikuiseksi hyönteiseksi. Se vaikeuttaa myös toukan kuoriutumista ulkoisesta tukirangastaan ja uuden suuremman tukirangan synteesiä. Fenoksikarbia käytetään muun muassa hävittämään kirppuja, torakoita sekä kasveja vahingoittavia hyönteisiä. == Myrkyllisyys muille eliöille == Fenoksikarbi on lähes myrkytöntä linnuille ja aikuisille mehiläisille. Kaloille se sen sijaan on myrkyllistä ja se voi kertyä kalojen elimistöön kolmesataa kertaa suuremmiksi pitoisuuksiksi kuin sen konsentraatio on vedessä. Nisäkkäille yhdiste ei ole erityisen myrkyllistä ja sen LD50\- arvo rotalla on yli 16 800 mg/kg. Nisäkkäiden aineenvaihdunnassa fenoksikarbin aromaattisiin renkaisiin liitetään hydroksyyliryhmä. Fenoksikarbi hydrolysoituu nopeasti maaperässä, jo kolmessa vuorokaudessa. Aine on happamissa vesissä stabiili eikä hydrolysoidu, mutta auringon valo hajottaa sen. == Lähteet == == Aiheesta muualla == * Toxin and Toxin Target Database (T3DB): Fenoxycarb * Kyoto Encyclopedia of Genes and Genomes (KEGG): Fenoxycarb * ChemBlink: Fenoxycarb Luokka:Aromaattiset yhdisteet Luokka:Karbamaatit Luokka:Eetterit Luokka:Hyönteistorjunta-aineet
ICMA

ICMA eli International Classical Music Awards on klassisen musiikin vuosittain jaettava palkinto. Se on MIDEM Classical Award - ja sen edeltäjän Cannes Classical Award -palkintojen seuraaja. Ensimmäinen ICMA:n palkintotilaisuus järjestettiin Tampereella 6. huhtikuuta 2011. Tuomaristo koostuu edelleen kriitikoista, jotka työskentelevät musiikkilehdissä Crescendo, Fono Forum, Gramofon, Pizzicato, Musica, Scherzo, Musik & Theater ja mukana ovat radioasemat MDR-Figaro (Saksa), Orpheus Radio (Venäjä 99.2FM)Orpheus sekä Internationales Musik And Medienzentrum (IMZ)IMZ:n kotisivu (Wien) ja verkkosivustot Resmusica.com (Ranska) ja internetradio Viva Classica (Suomi).ICMA:n kotisivu ==Lähteet== ==Aiheesta muualla== *Palkitut 2011 Luokka:Musiikkipalkinnot
Vietnamin presidentti

Vietnamin presidentti () on Vietnamin valtionpäämies. Presidentti valitaan viiden vuoden välein, ja hänen roolinsa on pitkälti seremoniallinen. Presidentin tehtäviin kuuluu muun muassa nimittää pääministeri. Nykyinen presidentti on Lương Cường, lokakuuta 2024 lähtien. == Luettelo Vietnamin presidenteistä (1992 alkaen) == Kuva Nimi Kausi Lê Đức Anh (1920–2019) 1992–1997 Trần Đức Lương (1936–) 1997–2006 Nguyễn Minh Triết (1942–) 2006–2011 Trương Tấn Sang (1949–) 2011–2016 Trần Đại Quang (1956–2018) 2016–2018 Đặng Thị Ngọc Thịnh (1959– ) 21.9. – 23.10.2018 Nguyễn Phú Trọng (1944–2024) 23.10.2018 – 5.4.2021 Nguyễn Xuân Phúc (1954– ) 5.4.2021 – 18.1.2023 Võ Thị Ánh Xuân (1970– ) 18.1. – 2.3.2023 Võ Văn Thưởng (1970– ) 2.3.2023– 21.3.2024 Võ Thị Ánh Xuân (1970– ) 21\. maaliskuuta 2024–22. toukokuuta 2024 Tô Lâm (1957– ) 22\. toukokuuta 2024–21. lokakuuta 2024 Lương Cường (1957– ) 21\. lokakuuta 2024 alkaen == Lähteet == * Luokka:Luettelot presidenteistä
Ana Tatišvili

Ana Tatišvili (, s. 3. helmikuuta 1990 Tbilisi, Georgia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 50 lokakuussa 2012 ja nelinpelissä sijalla 59 toukokuussa 2012. Hän on voittanut urallaan kymmenen ITF-turnausta kaksinpelissä. Hän edusti huhtikuuhun 2014 saakka Georgiaa ja sen jälkeen Yhdysvaltoja saatuaan maan kansalaisuuden. Vuonna 2010 Tatišvili pääsi Prahan turnauksen puolivälieriin. Turnauksen ensimmäisellä kierroksella hän voitti maailmanlistan sijalla 60 olleen Magdaléna Rybárikován. Puolivälierässä hän hävisi Patty Schnyderille luvuin 2–6, 6–2, 7–5. Maaliskuussa 2011 Tatišvili selviytyi Miamin WTA-turnauksessa toiselle kierrokselle, jossa hävisi María José Martínez Sánchezille. Family Circle Cupiin hän pääsi mukaan karsintojen kautta. Ensimmäisellä kierroksella hän voitti Jelena Dokićin ja toisella kierroksella Marija Kirilenkon, kunnes hävisi kolmannella kierroksella maailmanlistan sijalla 23 olleelle Yanina Wickmayerille. Grand Slam -turnauksessa Tatišvili pääsi ensimmäisen kerran pääsarjaan Ranskan avoimissa 2011, jossa hän hävisi ensimmäisellä kierroksella Marion Bartolille 6–1, 2–6, 1–6. Wimbledonissa 2011 Tatišvili selviytyi toiselle kierrokselle, jossa hän hävisi Yanina Wickmayerille luvuin 6–3, 4–6, 2–6. Yhdysvaltain avoimissa 2011 Tatišvili hävisi avauskierroksella Anastasija Pavljutšenkovalle. == Lähteet == == Aiheesta muualla == * Ana Tatišvili profiili WTA:n kotisivuilla Luokka:Georgialaiset tennispelaajat Luokka:Yhdysvaltalaiset tennispelaajat Luokka:Vuonna 1990 syntyneet Luokka:Elävät henkilöt
Keuda

Keski-Uudenmaan koulutuskuntayhtymä Keuda järjestää ammatillista koulutusta Järvenpäässä, Keravalla, Mäntsälässä, Nurmijärvellä, Sipoossa ja Tuusulassa. Kuntayhtymän johtaja on Riikka-Maria Yli-Suomu ja rehtori Anna Mari Leinonen. Keudan hallinto sijaitsee Järvenpäässä. Kuntayhtymän hallinnosta vastaavat jäsenkuntien asettamat yhtymävaltuusto ja yhtymähallitus. Keudalla on yhteensä 11 toimipistettä. Keuda järjestää ammatillista peruskoulutusta, aikuiskoulutusta, oppisopimuskoulutusta ja kansanopistokoulutusta sekä toimii alueellisena työelämän kehittäjänä. Vuonna 2015 Keudassa opiskeli ammatillista perustutkintoa yhteensä 4 551 opiskelijaa. Keudan kampukset sijaitsevat Järvenpäässä, Keravalla, Mäntsälässä, Nurmijärvellä, Sipoossa ja Tuusulassa. Monet näistä toimipisteistä olivat aiemmin itsenäisiä yhdellä paikkakunnalla opetusta antaneita ammattioppilaitoksia. Näitä olivat Järvenpään ammattikoulu, Mäntsälän ammattikoulu, Tuusulan sosiaalialan oppilaitos, Nurmijärven ammattioppilaitos, Järvenpään kotitalousopettajaopisto, Mäntsälän maatalous- ja puutarhaoppilaitos sekä Pekka Halosen akatemia. == Koulutusaloja == * Auto ja pienkone * Hius- ja kauneusala * Hyvinvointialat * Puutarha * Kirjastoala * Kuljetus ja logistiikka * Kulttuuri ja media-ala * Kone- ja metallitekniikka * Liiketalous * Maatalous * Palvelualat * Puhdistus ja kiinteistö * Rakennustekniikka * Ravitsemuspalvelut * Sähkö- ja automaatiotekniikka * Talotekniikka * Tekstiilihuolto ja vaatetus ==Toimipisteet== Järvenpää, Wärtsilänkatu 7 Järvenpää, Wärtsilänkatu 63 Järvenpää, Sibeliuksenväylä 55 Kerava, Keskikatu 3 a Kerava, Sarviniitynkatu 9 Mäntsälä, Lukkarinpolku 2 Mäntsälä, Saaren kartano Nurmijärvi, Lopentie 20 Sipoon Enter, Iso Kylätie 14 Tuusula, Kirkkotie 31 Tuusula, Pekka Halosen akatemia Helsinki, Uutiskatu 2 == Oppilaskunta == Keudan oppilaskunta Kuoma on perustettu vuonna 2009. == Lähteet == ==Aiheesta muualla== *www.keuda.fi Luokka:Helsingin oppilaitokset Luokka:Järvenpään oppilaitokset Luokka:Keravan oppilaitokset Luokka:Kuntayhtymät Luokka:Mäntsälän oppilaitokset Luokka:Nurmijärven oppilaitokset Luokka:Sipoon oppilaitokset Luokka:Suomen ammattioppilaitokset Luokka:Tuusulan oppilaitokset
Morgan Woolard

Morgan Elizabeth Woolard (s. 1989) on malli Mooresta, Oklahomasta, joka sijoittui toiseksi Miss USA -kilpailussa vuonna 2010. Tätä ennen hän voitti Miss Oklahoma -kilpailun. Miss USA -kilpailussa Woolard synnytti kohun, kun hänen tulkittiin kannattaneen Arizonan uutta lakia, joka antoi viranomaisille luvan tarkistaa pysäyttämiensä henkilöiden kansalaisuus.https://www.foxnews.com/entertainment/miss-oklahoma-has-no- regretsabout-her-controversial-arizona-immigration- responsehttps://www.cbsnews.com/news/morgan-elizabeth-woolard-miss-oklahoma- takes-on-arizona-immigration-question/ == Lähteet == Luokka:Yhdysvaltalaiset mallit Luokka:Vuonna 1989 syntyneet Luokka:Elävät henkilöt
Luettelo suomalaisista suojeluskuntalehdistä

Tämä on Luettelo suomalaisista suojeluskuntalehdistä. Vuodet tarkoittavat niitä vuosia, joiden lehdet on digitoituna Kansalliskirjastossa. == Valtakunnalliset suojeluskuntalehdet == * Hakkapeliitta 1925-1944 * Suojeluskuntalaisen lehti 1919-1925 * Taistelija 1929-1939 == Suojeluskuntapiirien paikalliset suojeluskuntalehdet == * Varsinais-Suomen vartio, Turun suojeluskuntapiirin lehti 1922-1944 https://digi.kansalliskirjasto.fi/aikakausi/titles/fk02735 * Hämeen ilves 1924-1926 ja 1929-1944 * Sarkatakki 1923-1944 * Rajanturva 1923 * Koljonvirta 1941-1944 * Keski-Pohjanmaan vartio 1923-1944 * Savon miekka 1928-1944 * Ruotsinsalmi 1938-1939 * Kymeenlaakson vartio 1922-1926 ja 1929-1944 *Kainuun sissi 1924-1944 * Kaakonvartio 1943-1944 * Hämeen salpa 1941-1944 * Iske lounaan ilves 1943 * Lounaan ilves 1944 * Kuormarenki 1926-1944 * Rajan lukko 1941-1944 * Idän vartio 1924-1925 * Rajan turva 1925-1944 * Keski-Suomen suojeluskuntalainen 1924-1926 ja 1936-1942 * Sisä-Suomen vartio 1939-1944 * Pohjois-Hämeen vartio 1923-1944 ==Lähteet== * Kansalliskirjaston kokoelmat === Viitteet === ==Aiheesta muualla== * Luettelo Suojeluskuntajärjestön ja Lotta Svärdin digitoiduista lehdistä Aikakauslehdistä Luokka:Suojeluskunta
Orania

Orania on kaupunki Pohjois-Kapin osavaltiossa Etelä-Afrikassa. Kaupunki on perustettu vuonna 1990 pelkästään buuritaustaisia asukkaita varten. Perustaja oli Etelä-Afrikan apartheid-politiikan luojan Hendrik Verwoerdin vävy Carel Boshoff. Kaupungissa on 850 asukasta (2011), mutta se on kaavoitettu 25 000 asukkaalle. Se toimii osuuskuntaperiaatteella, ja jäseniä on 300. Asukkailta edellytetään, että he ovat puhtaita afrikaanereita ja riittävän varakkaita. Muita ei hyväksytä edes palvelustyöntekijöiksi. Alueella on oma raha, joka on randiin sidottu ostokuponki ora, oma lippu ja kansallislaulu. Alueelle on pystytetty patsas Verwoerdin kunniaksi. Oraniassa on runsaasti maatiloja, joista monet toimivat luomuperiaatteella. Lisäksi siellä on noin 50 eri alojen pienyritystä. Siellä on kaksi koulua, kirkko, radioasema, yksityinen terveysasema, hammaslääkäri sekä vanhusten asuinyhteisö. Orania tavoittelee itsehallintoa ja Volkstaatin asemaa. Valtionverotus liittovaltiolle maksetaan, mutta kaupunki kerää omat verot ja osavaltiolle maksettavasta verosta laistetaan. Osavaltio myös sulkee asialta silmänsä. ==Lähteet== == Aiheesta muualla == Luokka:Etelä-Afrikan kaupungit Luokka:Afrikaanerinationalismi
Delawaren yliopisto

Delawaren yliopisto (lyhyesti "UD" tai "UDel") on suurin Delawaren osavaltion yliopistoista. Sen pääkampus sijaitsee Newarkissa ja pienempiä kokonaisuuksia Doverissa, Wilmingtonissa, Lewesissä ja Georgetownissa. Se on Yhdysvaltain mittakaavassa keskikokoinen korkeakoulu: noin 16 000 alempaa tutkintoa suorittavaa opiskelijaa ja 3 500 jatko-opiskelijaa. UD on julkisesti rahoitettu tutkimuslaitos, mutta se perustettiin alun perin yksityisin varoin ja sillä on edelleen oma rahasto. Vaikka nykyisen yliopiston perustana ollut koulu perustettiin yhtenä Yhdysvaltain vanhimmista vuonna 1743, korkea-asteen opetusta ruvettiin antamaan vasta 1834. ==Lähteet== ==Aiheesta enemmän== www.udel.edu Luokka:Delawaren yliopistot ja korkeakoulut
Pehr Vilhelm Wargentin

Pehr Vilhelm Wargentin (11. syyskuuta 1717 – 13. joulukuuta 1783) oli oman aikansa tunnetuimpia ruotsalaisia tähtitieteilijöitä. Hän keskittyi Jupiterin kuiden tutkimiseen. Lisäksi hän on kehittänyt Ruotsi-Suomen väestötilastoa sekä julkaissut lukuisia tutkimuksia myös geofysiikan alalta.Tietosanakirja, palsta 672. Väestön kasvun ennusteessaan Wargentin käytti virheellisesti Edmond Halleyn kehittämiä matemaattisia työkaluja, mistä häntä on myöhemmin suhteettoman paljon arvosteltu. Hänen mukaansa on nimetty yksi kuun kraattereista. Wargentin kutsuttiin vuonna 1739 Ruotsin Kuninkaallisen Tiedeakatemian pysyväksi sihteeriksi. Hän toimi hyvin pitkän sihteerikautensa aikana, 34 vuotta, menestyksekkäästi ja tehokkaasti Akatemian hyväksi kehittäen erikoisesti kontaktit ulkomaisiin akatemioihin, muun muassa Englannin, Ranskan ja Venäjän tiedeakatemioihin. Gubben som gräver-Människor och miljöer i vetenskapens värld, s. 22–27. Sukujuuriltaan Wargentin kuului turkulaiseen, alun perin Saksasta kotoisin olevaan kauppiassukuun. Hänen setänsä oli Joachim Wilhelminpoika Wargentin ja tätinsä Anna Wargentin oli pietistijohtaja Petter Schaeferin vaimo. Pehr Vilhelmin isä oli kirkkoherra Wilhelm Wilhelminpoika Wargentin.Personhistorisk tidskrift, s. 28–30 == Lähteet == * * *T. Frängsmyr, Gubben som gräver-Människor och miljöer i vetenskapens värld, Författarförlaget Fischer & Rye, Stockholm 1989. === Viitteet === Luokka:Ruotsalaiset tähtitieteilijät Luokka:Tilastotieteilijät Luokka:Ranskan tiedeakatemian jäsenet Luokka:Vuonna 1717 syntyneet Luokka:Vuonna 1783 kuolleet
Lanús Partido

Lanús Partido on Suur-Buenos Airesin alueella oleva kunta (partido) Buenos Airesin maakunnassa. Alueella oli vuonna 2010 noin 450 000 asukasta. Alueen pääkaupunki on Lanús. Muita kaupunkeja ovat muun muassa Gerli, Monte Chingolo, Remedios de Escalada ja Valentín Alsina. Jalkapalloseura Club Atlético Lanús on kotoisin Lanúksen kaupungista. ==Lähteet== Luokka:Buenos Airesin maakunta
Angry Birds Rio

Angry Birds Rio oli Rovio Entertainmentin kehittämä ja julkaisema mobiilipeli, joka on Angry Birds -pelisarjan kolmas osa. Peli julkaistiin 22. maaliskuuta 2011. Angry Birds Rio perustuu Rio-elokuvan maailmaan. == Pelaaminen == Pelin alussa ilkeät lintukapparit kidnappaavat Angry Birdsin linnut ja vie ne Rio de Janeiroon. Angry Birds Rio on perusidealtaan samanlainen kuin alkuperäinen Angry Birds, mutta pelissä pelaajan täytyy possujen sijaan ensimmäisessä episodissa ampua ritsalla linnut kohti häkkejä, joissa on lintuja. Ideana on tuhota häkit, jolloin linnut niissä vapautuvat. Myöhemmin seuraavissa episodeissa kuuluu osua erilaisissa rakennelmissa oleviin apinoihin. Pelin loppuvastuksena toimii Riosta tuttu päävihollinen, Nigel-niminen kakadu. Angry Birds Riossa on myös jokaisen jakson kenttiin piilotettu kultaisia hedelmiä. Pelissä on kuusi jaksoa ja kaksi erikoisjaksoa, ”Golden Beachball” ja ”Trophy Room”. Ensimmäisen saa auki iOS-versiolla löytämällä kultaisen rantapallon ja muussa tapauksessa Rio-elokuvan DVD:n mukana tulevalla koodilla. ”Trophy Roomin” tasot aukeavat joko episodien läpäisemisen tai kultaisten hedelmien keräämisen kautta. Myöhemmin julkaistiin päivityksiä, jotka sisälsivät seitsemännen jakson nimeltä ”Market Mayhem” ja tekivät "Golden Beachballin" pelattavaksi ilman koodia. 2.0-versiossa peliin lisättiin Rio 2 -osio, jossa lintujen ulkoasu on uudistettu Angry Birds Toons -hahmojen mukaisiksi. Luokka:Vuoden 2011 videopelit Luokka:Pulmapelit Luokka:Android-pelit Luokka:IOS-pelit Luokka:Angry Birds‎ Luokka:WebOS-pelit Luokka:BlackBerry- pelit Luokka:Windows Phone -pelit Luokka:Symbian-pelit Luokka:Mac OS -pelit Luokka:Windows-pelit
Retkikunta 27

Retkikunta 27 () oli Kansainvälisen avaruusaseman 27. miehistö. Retkikunta alkoi 16. maaliskuuta 2011 Sojuz TMA-01M:n irtautuessa asemasta. Asemalle jääneet Retkikunta 26:n miehistön jäsenet Dmitri Kondratjev, Catherine Coleman ja Paolo Nespoli jatkoivat Retkikunta 27:n jäseninä. Kolme uutta miehistön jäsentä saapuivat Sojuz TMA-21:n mukana asemalle 6. huhtikuuta 2011.http://spaceflightnow.com/station/exp27/status.html Retkikunta päättyi 23. toukokuuta 2011 Sojuz TMA-20:n irtautuessa asemasta, vaikka aseman komentajuus oli juhlallisesti luovutettu Retkikunta 28:n miehistölle jo päivää aikaisemmin. Retkikunta 27:n aikana asemalta irtautui venäläinen Progress M-09M ja japanilainen Kounotori 2 eli HTV-2 huoltoalus, saapui Sojuz TMA-21 ja Progress M-10M huoltoalus, sekä tapahtui avaruussukkula Endeavourin viimeinen lento STS-134 avaruusasemalle. ==Miehistö== Asema Ensimmäinen osa maaliskuu 2011 Toinen osa huhti–toukokuu 2011 Komentaja Dmitri Kondratjev, RSA 1\. avaruuslento Dmitri Kondratjev, RSA 1\. avaruuslento Lentoinsinööri 1 Catherine Coleman, NASA 3\. avaruuslento Catherine Coleman, NASA 3\. avaruuslento Lentoinsinööri 2 Paolo Nespoli, ESA 2\. avaruuslento Paolo Nespoli, ESA 2\. avaruuslento Lentoinsinööri 3 Andrei Borisenko, RSA 1\. avaruuslento Lentoinsinööri 4 Aleksandr Samokutjajev, RSA 1\. avaruuslento Lentoinsinööri 5 Ronald Garan, NASA 2\. avaruuslento ;Lähde: NASA == Lähteet == == Aiheesta muualla == *NASAn Expedition 27 Main Page *Retkikunta 27:n videoita NASAtelevisionin YouTube-kanavalla *Current ISS On- Orbit Status Report *Kansainvälisen avaruusaseman NASAn kotisivu *kansainvälisen avaruusaseman miehistöt Luokka:Kansainvälinen avaruusasema
New Yorkin Uutiset

New Yorkin Uutiset oli New Yorkissa ilmestyvä suomen- ja englanninkielinen lehti. Lehden julkaiseminen alkoi vuonna 1906, ja se oli tarkoitettu enimmäkseen suomalaisille siirtolaisille Yhdysvalloissa. Lehden päätoimittajina toimivat muun muassa Matti Kurikka, J. A. Mustonen, Eero Erkko, Esa Arra, Jussi Himanka sekä Rauli Virtanen. Lehti saavutti parhaimmillaan noin 15 000 kappaleen levikin. New Yorkin seudun suomalaisyhteisön ja tilaajamäärien pienennyttyä New Yorkin Uutiset fuusioitui vuonna 1996 Floridassa kustannettavaan Amerikan Uutisiin. == Lähteet == == Aiheesta muualla == * New Yorkin Uutiset digitoituna kansalliskirjastossa *Suomalaisuuden asialla Suuressa Lännessä - New Yorkin Uutiset ei ole vain tiedonvälittäjä vaan myös tulkki, opas ja ystävä, HS 11.8.1992 *About this Newspaper: New Yorkin uutiset = The Finnish New York news Luokka:Amerikansuomalaiset sanomalehdet Luokka:New Yorkin viestimet
Moska (televisiosarja)

Moska on Jari Tervon käsikirjoitukseen perustuva suomalainen sarja, joka alkoi Yle TV1:n Kotikatsomon uudella sunnuntaipaikalla 9. lokakuuta 2011. Tapahtumat keskittyvät lehden toimituskuntaan ja lehden kirjoitusten kohteena oleviin ihmisiin. Sarjassa sivutaan päivän politiikkaa ja julkisuutta sen kiroineen ja ansioineen. Sarjan ohjasi Pirkka-Pekka Petelius ja sen tuotti Ilmo Laevuo Tuotanto Oy Säihkystä. Sarjan satiirin kohteena olivat Seiskan kaltaisten julkkisjuorulehtien toimintatavat. Ylen tuolloin haastattelema ja toimittajana itsekin työskennellyt käsikirjoittaja Jari Tervo toisaalta puolusti Seiskan kaltaisia medioita siinä, etteivät pikkujulkkisten toilailuista kertovat journalistisesti epämääräisetkään jutut ole kovin suuria valheita sen rinnalla, mitä valtamedia 1970-luvulla kertoi esimerkiksi Suomen ja Neuvostoliiton välisestä ”ystävällisestä veljeydestä”. Ohjaaja Petelius puolestaan kiisti, että sarja olisi kahden julkkistekijän, hänen ja Tervon, jonkinlainen kosto juorulehdistölle. == Jaksot == Jakso Nimi Ensiesitys 1\. Jossain juttu odottaa kirjoittajaansa 9.10.2011 2\. Pane kulta banaani housuusi 16.10.2011 3\. Ne vaikuttaa aluksi ihan ihmisiltä, mutta ne on vain miehiä 23.10.2011 4\. Älä yritä opettaa isääs politikoimaan 30.10.2011 5\. Älä taivaan tähden huuda v****a A-studiossa 6.11.2011 6\. Kutemajärven skuuppikäsi on halvaantunut 13.11.2011 7\. Mun sananvapaus on isompi kuin sun sananvapaus 20.11.2011 8\. Iskä laulaa taas nokipoikaa 27.11.2011 ==Rooleissa== ==Vastaanotto== Helsingin Sanomien Leena Virtanen kirjoitti Moskan olevan ”sen luokan halpis, että nolottaa”. Hänestä Moska näyttää keskinkertaiselta saippuasarjalta, joka on tehty niin halvalla ettei kohtauksia edes ole harjoiteltu. Sarjaan on hänestä jäänyt kiusallisia taukoja, epävarmaa tuijottelua ja jopa takeltelevia repliikkejä. ==Lähteet== * Yle.fi − Kohtaus: Moska on syksyn sana Kotikatsomossa * * YLE TV1 Juttuarkisto: Moska ===Viitteet=== Luokka:2010-luvun suomalaiset komediasarjat Luokka:Yle TV1:n televisio-ohjelmat Luokka:Televisiosarjat liike-elämästä
Jalkapallon alle 20-vuotiaiden Etelä-Amerikan-mestaruuskilpailut

Jalkapallon alle 20-vuotiaiden Etelä-Amerikan-mestaruuskilpailut (Juventud de América) on kahden vuoden välein järjestettävä jalkapalloturnaus. Turnausta hallinnoi Etelä-Amerikan jalkapalloliitto CONMEBOL. Hallitseva mestari on Brasilia. Eniten mestaruuksia on Brasilialla (13). Turnauksia on järjestetty 31. ==Turnaukset== Kisat Isäntämaa Loppuottelu Pronssiottelua Mestari Tulos Hopeaa Pronssia Tulos 4. sija 1954 Lohko Lohko 1958 Lohko Lohko 1964 Lohko Lohko 1967 – Varsinaista pronssiottelua ei pelattu 1971 – 1974 – – 1975 – Lohko 1977 Lohko 1979 1981 1983 1985 1987 1988 1991 1992 1995 1997 1999 2001 2003 2005 2007 2009 2011 2013 2015 2017 2019 2023 2025 ==Lähteet== Luokka:Jalkapallon maajoukkuekilpailut
Gregor Rajh

Gregor Rajh (s. 21. heinäkuuta 1992) on slovenialainen jousiampuja. Rajh asuu Kamnikissa. Rajh osallistui nuorten olympialaisiin 2010, joissa hän oli henkilökohtaisen kilpailun neljäs ja voitti hopeaa sekajoukkuekilpailusta yhdessä Kreikkalaisen Zoi Paraskevopulun kanssa. == Lähteet == Luokka:Slovenialaiset jousiampujat Luokka:Vuonna 1992 syntyneet Luokka:Elävät henkilöt
Kirstin Jean Lewis

Kirstin Jean Lewis (s. 14. joulukuuta 1975 Roodepoort) on eteläafrikkalainen jousiampuja. Hän edustaa seuratasolla kapkaupunkilaista Protea Sports Clubia. Lewis on ollut FITA:n ranking-listalla parhaimmillaan sijalla 28, jonka hän saavutti vuonna 2004. Lewis on osallistunut olympialaisiin kolmesti, vuosina 1996-2004. Hän oli Atlantan kisoissa 1996 henkilökohtaisessa kilpailussa 30. hävittyään toisella kierroksella Moldovan Natalia Valeevalle. Lewis ampui myös maansa yhdenneksitoista sijoittuneessa joukkueessa. Hän oli Sydneyssä 2000 mukana vain henkilökohtaisessa kilpailussa, jossa hän putosi jälleen toisella kierroksella ja oli 32. Lewis sijoittui samassa kilpailussa kuudenneksitoista Ateenan kisoissa 2004. == Lähteet == Luokka:Eteläafrikkalaiset jousiampujat Luokka:Vuonna 1975 syntyneet Luokka:Elävät henkilöt
Timo Häkkinen

Timo Häkkinen (s. 10. lokakuuta 1983)http://ruumiit.com/index.php?id=1 on suomalainen rumpali. Hänet tunnetaan Sotajumala-yhtyeestä, jossa hän toimi rumpalina yhtyeen lopettamiseen asti. Timo Häkkinen liittyi yhteeseen vuonna 2004 vakiojäseneksi toimittuaan sessiorumpalina vuodesta 2003. Häkkinen perusti uuden death metallia soittavan yhtyeen nimeltä Unknown Subject vuosien 2020–2021 taitteessa yhdessä Iiro Illmannin kanssa. Yhtyeessä toimii vakituisina jäseninä myös laulaja Kalle Pennanen ja kitaristi JP Rintamäki. Häkkinen toimii myös yhtyeissä A Sullen Day, Estrangulados, Kataplexia (sessiorumpali) ja Where Victims Lie. Häkkinen on myös toiminut yhtyeissä Atakhama ja Funeris Nocturnum. Hän on myös toiminut korvaavana rumpalina Wintersunissa. Häkkinen on maininnut musiikillisiksi vaikuttajikseen Gösta Sundqvistin, Bill Hicksin, George Kolliaksen, Derek Roddyn, John Longstrethin, Kai Hahdon ja Dave Nortonin. == Soittimet == * Rummut: Sakae * Symbaalit: Sabian * Pedaalit: Pearl == Lähteet == == Aiheesta muualla == * Timo Häkkinen sotajumala.fi -sivustolla * *Unknown Subject Luokka:Vuonna 1983 syntyneet Luokka:Suomalaiset metallimusiikin rumpalit Luokka:Elävät henkilöt
Aalto Start-Up Center

Aalto Startup Center on Aalto-yliopistossa toimiva yrityskiihdyttämö, joka sijaitsee Espoon Otaniemen kaupunginosassa, yliopistokampuksen kasvuyrityskeskuksessa (A Grid). Aalto-yliopiston yrityskiihdyttämö on eräs maailman arvostetuimmista. Aalto Start-Up Center tarjoaa yrityksen alkuvaiheeseen ja yritystoiminnan kehittämiseen liittyvää palveluja sekä Aalto-yliopistosta lähtöisin oleville että ulkopuolelta mukaan tulleille startup-yritysasiakkailleen. Yrityskiihdyttämöllä on laajat yhteydet Aalto- yliopiston osaamiseen ja resursseihin. Tarjolla on asiantuntija- ja mentorointipalveluita, yritysneuvontaa, tietoiskuja, tapahtumia ja seminaareja. Yrityskiihdyttämöön haluavat yritykset valitaan jatkuvalla haulla. Kiihdyttämökausi kestää vuoden. ==Lähteet== ==Aiheesta muualla== *Aalto Start-Up Center Luokka:Aalto-yliopisto
Uudenkaupungin uusi kirkko

Uudenkaupungin Uusi kirkko on punatiilinen kirkko, joka sijaitsee Uudessakaupungissa. == Historia == 1620-luvulla valmistunut Uudenkaupungin vanha kirkko oli jo huonossa kunnossa, jolloin vanha kirkko haluttiin remontoida. Korjaussuunnitelma annettiin lääninarkkitehti Georg Theodor von Chiewitzille, joka tuli tarkastamaan kirkon kunnon vuonna 1853. Hänen ehdotuksensa perusteella kaupunkiin päätettiin rakentaa kokonaan uusi kirkko. Kaupungissa sattuneen vuoden 1855 tulipalon jälkeen Chiewitz ehdotti kirkon rakennuttamista torin pohjoispuolelle. Hän myös suunnitteli kirkon. Kirkon rakennustyöt aloitettiin vuonna 1858 ja se valmistui vuonna 1863. Kirkon avajaisia vietettiin seuraavana vuonna. Muurarimestarina toimi David Lönnroth. == Lähteet == == Aiheesta muualla == *Uudenkaupungin seurakunta Luokka:Uudenkaupungin kirkkorakennukset Luokka:Georg Theodor Chiewitzin suunnittelemat rakennukset Luokka:Suomen kivikirkot Luokka:Suomen 1860-luvulla rakennetut kirkot
Alfonso Menéndez

Alfonso Menéndez Vallín (s. 31. toukokuuta 1966 Avilés) on espanjalainen jousiampuja ja olympiavoittaja. Menéndez osallistui Barcelonan olympialaisiin 1992, joissa hän voitti joukkuekilpailusta kultaa yhdessä Juan Carlos Holgadon ja Antonio Vásquezin kanssa. Hän oli mukana myös henkilökohtaisessa kilpailussa, jossa hän oli 42. == Lähteet == Luokka:Espanjalaiset jousiampujat Luokka:Espanjalaiset olympiavoittajat Luokka:Vuonna 1966 syntyneet Luokka:Elävät henkilöt
Virginianpihta

Virginianpihta (Abies fraseri) on Appalakkien eteläosista kotoisin oleva ainavihanta, pienehkö havupuu, joka kuuluu pihtojen sukuun ja mäntykasvien heimoon.Alanko, 57. Se on läheistä sukua palsamipihdalle, jonka kanssa risteytyessään se muodostaa vermontinpihdan (A. × phanerolepis).Alanko, 63. == Ulkonäkö ja koko == Virginianpihta kasvaa 15–18 metriä korkeaksi ja rinnankorkeusläpimitaltaan alle 30 senttimetriä paksuksi puuksi, jolla on matalat juuret, leveähkön kartiomainen latvus ja harvat haarat.Alanko, 62. Yleensä se alkaa tuottaa siementä 15-vuotiaana ja elää keskimäärin 150-vuotiaaksi. Suurin koskaan löydetty yksilö oli 26,5 metriä korkea ja läpimitaltaan 86 senttimetriä. Virginianpihdan kuori on nuorena sileää mutta muuttuu vanhemmiten karheaksi. Kuluvan kesän kasvainranka on tiheään punertavakarvainen. Talvisilmut ovat pihkaiset, oranssinruskeat ja munanmuotoiset tai pallomaiset. Lehdet ovat litteitä neulasia, jotka siirottavat kampamaisesti sivuille ja paljastavat puun haararangan. Yksittäinen neulanen on 10–20 millimetriä pitkä ja 2 millimetriä leveä ja muodoltaan kapean vastapuikea. Sen yläpinnalla on ilmarakoja ja alapinnalla kaksi puhtaanvalkoista, 8–12-jonoista ilmarakojuovaa. Kukinto on perätön ja tylppäkärkinen käpy, jossa on pitkäkärkiset ja taakäänteiset peitinsuomut. Virginianpihta on yksikotinen eli samassa yksilössä kasvaa sekä hede- että emikukintoja. Hedekukinnon pituus on yleensä alle 1 senttimetriä ja emikukinnon 4–5,5 senttimetriä. == Levinneisyys == Virginianpihta on kotoisin Appalakkien eteläisimmiltä huipuilta. Sen luontainen levinneisyysalue ulottuu Lounais-Virginiaan, Itä-Tennesseehen ja Pohjois-Carolinan länsiosiin. == Elinympäristö == Virginianpihta kasvaa 1 700 – 2 000 metrin korkeudessa sijaitsevissa lauhkean vyöhykkeen sademetsissä. Se viihtyy viileänkosteassa ilmastossa ja vähäkalkkisessa ja keskiravinteisessa maaperässä.Alanko, 63. Vuorten huipuilla ja ylärinteillä kasvavissa havumetsissä se on usein valtapuu ja sitä matalammalla se muodostaa sekametsiä kanadanhemlokin, keltahevoskastanjan ja sokerivaahteran kanssa. Virginianpihdan olemassaoloa uhkaa eniten pieni havukirva Adelges piceae, joka saapui sen levinneisyysalueelle 1950-luvulla. Uusimmat pihtasukupolvet näyttäisivät tosin kehittyneen vastustuskykyisemmiksi kirvalle. == Käyttö == Virginianpihdalla ei ole merkitystä metsätaloudelle, mutta sitä käytetään jonkin verran koristepuuna ja joulukuusena. Oravat syövät sen siemeniä ja kärkisilmuja. == Lähteet == * === Viitteet === == Aiheesta muualla == *Arboretum Mustila: Virginianpihta (Abies fraseri) *ITIS: Abies fraseri *United States Department of Agriculture (USDA): Abies fraseri Luokka:58.41 Puut, pensaat Luokka:Pihdat Luokka:Uhanalaiset kasvit
Neuzellen luostaripanimo

Neuzellen luostaripanimo () on saksalainen olutpanimo, joka sijaitsee itäisessä Saksassa, Brandenburgin Neuzellessa. ==Tuotteet== Olutpanimo tunnetaan erikoisista tuotteistaan kuten vitaminoidusta, spirulinaa ja flavonoideja sisältävästä oluesta. Panimon oluita ovat Schwarzer Abt, Apfel Bier, Neuzeller Pilsner, Neuzeller Bock, Neuzeller Porter, Neuzeller Malz, Radler Fritz ja Kirsch Bier, joka on mieto kirsikkamehulla maustettu olut. ==Lähteet== ==Aiheesta muualla== *Viralliset kotisivut Luokka:Saksalaiset panimot ja olutmerkit
Rachael Sage

Rachael Sage on yhdysvaltalainen laulaja ja lauluntekijä. Vuonna 1996 hän perusti MPress levy-yhtiön ja julkaisi samana vuonna debyyttilevynsä Morbid Romantic. Rachael Sage on voittanut muun muassa John Lennon Songwriting Contestin, kaksi palkintoa Independent Music Awardsissa, kolme OUTMusic- palkintoa sekä saanut maininnan Performing Songwriter Magazine-lehden ”One of the Top 100 Independent Artists of the Past 15 Years”-listalla. 30. toukokuuta 2011 hän julkaisee albumin Delancey Street. == Julkaisut == * Morbid Romantic (1995) * Smashing the Serene (1998) * Painting of a Painting (2001) * Illusion's Carnival (2002) * Public Record (2003) * Ballads and Burlesque (2004) * The Blistering Sun (2006) * Chandelier (2008) * Delancey Street (2011) == Aiheesta muualla == * Rachel Sagen kotisivut * MPress Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Qubadlı

Qubadlı (, myös Քաշունիք, Kašunik; ) on kaupunki Azerbaidžanissa. Se sijaitsee Pienen-Kaukasuksen reuna-alueella Bərgüşadjoen varrella 403 kilometriä Bakusta lounaaseen. Paikkakunnasta tuli Qubadlın piirin keskus vuonna 1933, kaupunkimainen taajama vuonna 1962 ja kaupunki vuonna 1990. Neuvostoaikana se oli maatalousalueen keskus, jossa toimi elintarvike- ja rakennustarviketeollisuutta. Vuonna 1991 siellä oli 5 800 asukasta. Armenialaiset joukot valtasivat Qubadlın Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Myöhemmin lähes täydellisesti tuhottu paikkakunta kuului de facto itsenäisen Vuoristo- Karabahin tasavallan Qašataghin piiriin. Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020. ==Lähteet== Luokka:Azerbaidžanin kaupungit Luokka:Qubadlın piirikunta
Dick Attlesey

Richard "Dick" Attlesey (10. toukokuuta 1929 Compton, Kalifornia - 14. lokakuuta 1984)https://familysearch.org/pal:/MM9.1.1/J11R-63G oli yhdysvaltalainen yleisurheilija. Vuonna 1950 hän teki kaksi maailmanennätystä 110 metrin aitajuoksussa. Attleseyn ennätys pika-aidoissa ennen vuotta 1950 oli 14,0 s. Hän juoksi Fresnossa 13. toukokuuta 120 jaardin aitajuoksussa maailmanennätyksen 13,5 s. Kesäkuun lopulla hän voitti College Parkissa, Marylandissa Yhdysvaltain mestaruuden tehden samalla 110 metrin aitajuoksun maailmanennätyksen 13,6 s. Helsingissä 10. heinäkuuta 1950 hän paransi maailmanennätyksen aikaan 13,5 s; tämä on yhä viimeisin Eläintarhan kentällä tehty yleisurheilun maailmanennätys. Vuonna 1950 Attlesey juoksi kaikkiaan 13 kertaa alle 14 sekunnin; ennen hänen ennätysparannuksiaan maailmanennätys oli 13,7 s. Vuonna 1951 Attlesey juoksi kahdesti ajan 13,6 s. Hän lopetti uransa loukkaantumisten vuoksi vuonna 1952 ennen Helsingin olympialaisia. Attlesey oli pituudeltaan 192-senttinen. == Lähteet == * * * * * ===Viitteet=== Luokka:Yhdysvaltalaiset pika-aitajuoksijat Luokka:Vuonna 1929 syntyneet Luokka:Vuonna 1984 kuolleet
Pentti Vanhanen

Pentti Vanhanen (22. huhtikuuta 1922 Viipuri – 13. syyskuuta 2004)Tampereen seurakuntayhtymä, Vanhanen Pentti, Kalevankankaan hautausmaa, viitattu 2021-08-21 oli suomalainen jalka- ja jääpalloilija. "Nakke" Vanhanen edusti synnyinkaupungissaan Viipurissa Viipurin Susia ja Viipurin Ilvestä sekä Tampereelle muutettuaan Ilves-Kissoja vuodesta 1944. Ilves-Kissojen joukkueessa hän voitti jalkapallon Suomen-mestaruuden vuonna 1950. Hän toimi seurassa pelaajavalmentajana vuosina 1945–1949 sekä valmentajana vuosina 1955–1962. Vanhanen pelasi kahdesti SPL:n ja TUL:n välisessä liitto-ottelussa. Vanhanen toimi pitkään Ilves-Kissojen johtokunnassa. Hänelle on myönnetty seuran kultainen ansiomerkki, Suomen Palloliiton (SPL) Tampereen piirin kultainen ansiomerkki sekä SPL:n kunniakirja ja hopeinen ansiomerkki. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1922 syntyneet Luokka:Vuonna 2004 kuolleet
Käsipallon cup-voittajien cup

Käsipallon cup-voittajien cup oli vuosittain järjestettävä kilpailu Euroopan seurajoukkueille. Cupiin osallistuu maiden cup-mestarit. Kaudella 2012/13 kilpailu lopetettiin ja yhdistettiin EHF Cupiin. ==Mestarit== * 1975-1976 – BM Granolles * 1976-1977 – MAI Moskova * 1977-1978 – VfL Gummersbach * 1978-1979 – VfL Gummersbach * 1979-1980 – CB Calpisa Alicante * 1980-1981 – TuS Nettelstedt-Lübbecke * 1981-1982 – SC Empor Rostock * 1982-1983 – SKA Minsk * 1983-1984 – FC Barcelona * 1984-1985 – FC Barcelona * 1985-1986 – FC Barcelona * 1986-1987 – TsSKA Moskova * 1987-1988 – SKA Minsk * 1988-1989 – TUSEM Essen * 1989-1990 – GD TEKA Santander * 1990-1991 – TSV Milbertshofen * 1991-1992 – SE Bramac Veszprém * 1992-1993 – SMUC Marseille * 1993-1994 – FC Barcelona * 1994-1995 – FC Barcelona * 1995-1996 – TBV Lemgo * 1996-1997 – Elgorriaga Bidasoa Irun * 1997-1998 – Caja Cantabria Santander * 1998-1999 – Prosesa Ademar León * 1999-2000 – Portland San Antonio * 2000-2001 – SG Flensburg- Handewitt * 2001-2002 – BM Ciudad Real * 2002-2003 – BM Ciudad Real * 2003-2004 – Portland San Antonio * 2004-2005 – Prosesa Ademar León * 2005-2006 – Chekhovskiye Medvedi * 2006-2007 – HSV Hamburg * 2007-2008 – SE Bramac Veszprém * 2008-2009 – BM Valladolid * 2009-2010 – VfL Gummersbach * 2010-2011 – VfL Gummersbach * 2011-2012 – SG Flensburg-Handewitt Luokka:Käsipallokilpailut
Maari (Porvoo)

Maari on Porvoon kaupungissa Porvoon­joen alajuoksulla sijaitseva vesialue. Se on ollut 1800-luvun puolesta välistä alkaen vesikasvistotutkijoiden kiinnostuksen kohteena. Paikasta on löydetty yhteensä lähes 50 vesikasvilajia. Niistä monet ovat suuria harvinaisuuksia, kuten hentonäkinruoho (Najas tenuissima), joka on ehkä kuvattu uutena lajina Maarista löydetystä näytteestä. Harvinaisia hävinneitä kasvilajeja ovat esimerkiksi tähtimukulaparta, mutayrtti, vesipaunikko, välkevita, hentovita, uposvesitähti ja kalvasärviä. Muita eri aikoina löydettyjä kasvilajeja ovat järvikorte, silonäkinparta, isolumme, ulpukka, tankeakarvalehti, lietetatar, kiehkuraärviä, katkeravesirikko, kolmihedevesirikko, pikkuvesitähti, vesikuusi, pystykeiholehti, sarjarimpi, haarapalpakko, rantapalpakko, ristilimaska, pikkulimaska, kupulimaska, isolimaska, kilpukka, vesirutto, tylppälehtivita, pikkuvita, purovita, merihaura, hapsiluikka, järvikaisla, järviruoko, leveäosmankäämi ja kapeaosmankäämi. Maari kuuluu Porvoonjoen suiston Natura 2000 -alueeseen. == Lähteet == * Luonnontieteellinen keskusmuseo * Ymparisto Luokka:Porvoonjoen vesistö Luokka:Suomen Natura-alueet
Bilal Hussein

Bilal Hussein on irakilainen valokuvaaja, jonka Associated Press -uutistoimisto palkkasi kuvaamaan Irakin sotaa syyskuussa 2004. Husseinin kuva taistelevista kapinallisista Fallujahissa oli yksi kuvista, jotka palkittiin Pulitzer-palkinnolla vuonna 2005. Yhdysvaltain asevoimat pidättivät Husseinin huhtikuussa 2006 epäiltynä yhteyksistä Irakin kapinallisiin. Hussein vapautettiin ilman syytteitä 16. huhtikuuta 2008. ==Lähteet== Luokka:Journalismin Pulitzer-palkinnon saaneet Luokka:Irakilaiset henkilöt Luokka:Kuvajournalistit Luokka:Syntymävuosi puuttuu Luokka:Elävät henkilöt